*Pranešimas žiniasklaidai*

*2024 m. gruodžio 17 d., Vilnius*

**„General Financing bankas“ keičia prekių ženklą: nuo šiol bus „GF bankas“**

**„General Financing bankas“ įžengė į dar vieną 2020 metais prasidėjusių pokyčių etapą ir keičia savo prekių ženklą. Nuo šiol jis bus toks pats, kaip ir banką valdančios įmonės pavadinimas – „GF bankas“.**

„GF banko“ generalinis direktorius Justinas Muleika sako, kad „General Financing banko“ tapimas „GF banku“ yra organiškas pokytis, suvienodinantis įmonės ir prekių ženklo pavadinimus.

„Procesas prasidėjo 2020 metų gegužę, kai „General Financing“ vartojimo paskolų ir indėlių paslaugas klientams pradėjo teikti turėdamas specializuoto banko statusą ir pakeitė pavadinimą į UAB GF bankas. Pereinamuoju laikotarpiu išlaikėme ankstesnį, klientams gerai atpažįstamą prekių ženklą, kuris su pertraukomis buvo naudojamas beveik dvidešimt metų, tačiau šiandien atėjo laikas jam tapti banko istorijos dalimi“, – kalba J. Muleika.

Naujasis banko pavadinimas „GF bankas“ tariamas lietuviškai – *Gė Ef bankas*. Kartu keičiasi ir banko vizualinis identitetas. „GF banko“ prekių ženklo atnaujinimas bus įgyvendinamas palaipsniui – jį užbaigti planuojama per pirmąjį 2025 metų pusmetį.

**Apie „GF banką“**

„GF bankas“ finansų sektoriuje veikia nuo 2005 metų, nuo 2020 metų – kaip specializuotas bankas. Bankas teikia vartojimo paskolų bei indėlių paslaugas, kuriomis klientai gali pasinaudoti telefonu, internetu ar 12 banko klientų aptarnavimo skyrių. Banko paskolų portfelis šiuo metu siekia daugiau nei 142 mln. Eur, banko indėlių portfelis – 134 mln. Eur. „GF banko“ paslaugomis 2023 m. pasinaudojo beveik 17 tūkst. klientų. 100 proc. „GF banko“ akcijų priklauso Švedijos finansų grupės patronuojančiai bendrovei „Marginalen AB“, kurios grupės bendrovės veikia Švedijoje, Norvegijoje, Suomijoje bei Baltijos šalyse.

**Papildomiems komentarams:**

Sandra Matijošienė

Rinkodaros projektų vadovė

Mob.: +370 640 46883

El. paštas: Sandra.Matijosiene@gfbankas.lt